קייסי אפלק

קיילב קייסי אפלק-בולדט (באנגלית: Caleb Casey Affleck-Boldt; נולד ב-12 באוגוסט 1975) הוא שחקן קולנוע אמריקאי, זוכה פרס אוסקר לשחקן הטוב ביותר ופרס גלובוס הזהב לשנת 2017 על תפקידו בסרט "מנצ'סטר ליד הים". עוד לפני כן, היה מועמד לפרס אוסקר לשחקן המשנה הטוב ביותר ולפרס גלובוס הזהב בשנת 2007 על תפקידו בסרט "ההתנקשות בג'סי ג'יימס".

== ביוגרפיה ==
אפלק נולד בעיירת פלמות' שבמדינת מסצ'וסטס, ארצות הברית, בנם של קריסטין אן "כריס" בולדט ושל טימות'י ביירס אפלק. שם המשפחה "אפלק" הוא סקוטי במקור. יש לו גם שורשים אירים, גרמנים, אנגלים ושווייצרים. סבא רבא רבא שלו מצד אמו של אפלק, היינריך בולדט, היגר מפרוסיה בסוף שנות ה-40. אמו הייתה מורה בבית ספר יסודי, בוגרת מכללת רדקליף ואוניברסיטת הרווארד. אביו עבד באופן לא קבוע כמכונאי רכב, נגר, סוכן הימורים, חשמלאי, ברמן, ושרת באוניברסיטת הרווארד. באמצע שנות ה-60, הוא היה מנהל במה, במאי, סופר ושחקן בחברת התיאטרון של בוסטון.

לאחר שהוריו התגרשו כשהיה בן תשע, אפלק ואחיו הגדול, השחקן בן אפלק, גרו עם אמם וביקרו את אביהם מדי שבוע. הוא למד לדבר ספרדית במהלך שנה שבילה ברחבי מקסיקו עם אמו ואחיו כשהיה בן עשר. כאשר אפלק היה בן ארבע עשרה, אביו עבר לאינדיו, קליפורניה, כדי להיכנס למרכז שיקומי, ולאחר מכן עבד שם כיועץ להתמכרויות. הוא חזר לקשר עם אביו במהלך ביקורים בקליפורניה כנער: "הכרתי אותו, באמת, כי הוא היה מפוכח בפעם הראשונה... האיש שהכרתי לפני זה היה פשוט שונה לחלוטין."

אפלק גדל עם אחיו ואימו בעיר קיימברידג', מסצ'וסטס, שם למד בתיכון קיימברידג' רינדג' ושיחק בהצגות תיאטרון רבות של בית הספר. בגיל שמונה עשרה, אפלק עבר ללוס אנג'לס למשך שנה כדי להמשיך בקריירת משחק, והתגורר שם עם אחיו ועם חבר ילדותם, השחקן מאט דיימון. הוא החליט לעבור לוושינגטון הבירה כדי ללמוד פוליטיקה באוניברסיטת ג'ורג' וושינגטון. עד מהרה עבר ללמוד פיזיקה, אסטרונומיה ופילוסופיה מערבית באוניברסיטת קולומביה בניו יורק, עם זאת, הוא לא סיים את לימודיו.

== קריירת משחק ==
אפלק החל את קריירת הקולנוע שלו בשנת 1995 בדרמת הפשע של גאס ואן סנט "פיתוי קטלני". ב-1997 השתתף לצד אחיו בשני סרטים: בדרמה הקומית של קווין סמית' "לרדוף אחרי איימי" ובסרט "סיפורו של ויל האנטינג", שאותו כתבו בעצמם מאט דיימון ובן אפלק ואף זכו על עבודתם בפרס אוסקר לתסריט המקורי הטוב ביותר.

שנתיים לאחר מכן השתתף אפלק לצד אחיו בסרט נוסף, הדרמה הקומית "200 סיגריות".

אפלק התפרסם בשנת 2001 כשהשתתף בתפקיד ראשי בקומדיית הפשע של סטיבן סודרברג "אושן 11".

באותה שנה השתתף אפלק גם בהמשך לקומדיית הנעורים אמריקן פאי, "אמריקן פאי 2", ובמותחן האימה "הניצולים".

ב-2004 שיחק אפלק בחלק השני בקומדיית הפשע של סטיבן סודרברג "אושן 12", בסרט חזר אפלק לגלם את דמותו של וירג'יל מאלוי, אשר נשכר על ידי הצוות ואחראי להסחה בזמן השוד.

ב-2006 השתתף אפלק בדרמה הרומנטית "נשיקה אחרונה".

בשנת 2007 היה אפלק מועמד לפרס אוסקר לשחקן המשנה הטוב ביותר ולפרס גלובוס הזהב על תפקידו בדרמת הפשע ההיסטורית "ההתנקשות בג'סי ג'יימס".
בסרט גילם אפלק את דמותו של רוברט "בוב" פורד, מעריץ נלהב של פורע החוק, השודד והרוצח ג'סי ג'יימס (בראד פיט), שמקדיש את חייו לחלומו לרכוב לצד האליל שלו. לדאבונו של פורד ההיסטוריה תוקיע אותו לעד כ"הפחדן הקטן שהתנקש בחיי ג'סי ג'יימס".

לאחר מכן הופיע אפלק בדרמת המאפיה של אחיו בן "נראתה לאחרונה" ובחלק השלישי בטרילוגיית הפשע של סטיבן סודרברג "אושן 13".

בשנת 2016 שיחק את דמותו של לי צ'נדלר בסרט "מנצ'סטר ליד הים", עליו זכה בפרס אוסקר לשחקן הטוב ביותר ובפרס גלובוס הזהב לשחקן הטוב ביותר - סרט דרמה.

בשנת 2019 ביים, כתב והפיק את סרטו הראשון "האור של חיי", שגם שיחק בתפקיד הראשי לצד אליזבת מוס. הסרט הוקרן בבכורה בפסטיבל הסרטים הבינלאומי בברלין ב-8 בפברואר 2019.

בשנת 2021 שיחק בסרט "אויב בדלת" .

בשנת 2023 שיחק בסרט "אופנהיימר" וזכה, ביחד עם שאר שחקני הסרט, בפרס גילדת שחקני המסך על הביצוע הטוב ביותר של צוות השחקנים בסרט קולנוע. 

בשנת 2024 שיחק בסרט "The Instigators" שעלה ב- Apple TV, בהשתתפות מאט דיימון ובבימויו של דאג ליימן.<ref></ref> 

== חיים אישיים ==
בשנת 2000 החל לצאת עם השחקנית האמריקאית-יהודייה סאמר פיניקס, לאחר שבין השניים נערכה היכרות על ידי השחקן חואקין פיניקס, אחיה של סאמר וחבר קרוב של אפלק. בני הזוג התארסו בינואר 2004, והתחתנו ב-3 ביוני 2006, בסוואנה, ג'ורג'יה. יש להם שני בנים, אינדיאנה אוגוסט (יליד מאי 2004) ואטיקוס (יליד דצמבר 2007). ב-1 באוגוסט 2017, פניקס הגישה רשמית בקשה לגירושין, והדבר נסגר מאוחר יותר באותה שנה. אפלק אמר שזה היה גירושים ידידותיים ושהם נשארים חברים.

בינואר 2021 החל לצאת עם השחקנית קיילי קוואן, אשר צעירה ממנו ב-22 שנים.

אפלק הוא טבעוני וחבר בארגון זכויות בעלי חיים "אנשים למען יחס מוסרי לבעלי חיים".

בשנת 2007 החל ליצור סרט סביב גיסו, שהפך לסרט מושמץ ביותר בשם "I'm Still Here" שזכה לדחייה מתעשיית הקולנוע כשיצא בשנת 2010. אמנדה וויט, מפיקה שעבדה תחת אפלק לאורך עשור וגם על הסרט הזה, הגישה תלונה על הטרדות חוזרות ונשנות מצד אפלק. מכתב האישום עולה, כי אפלק הפגין התנהגות בלתי מקצועית ואף איומים פיזיים. מגדלנה גורקה, במאית הצילום של הסרט טענה שהעבודה עם אפלק "הייתה הטראומתית ביותר בקריירה שלה". מגדלנה פרשה מהפרויקט בעקבות ההטרדות מצד אפלק, ושתיהן יחד הגישו נגדו תביעה על סך 2 מיליון דולר. אפלק הכחיש בתוקף את הטענות נגדו ואף איים לתבוע אותן חזרה, אך לבסוף הגיע להסכם פשרה.

== פילמוגרפיה ==
=== קולנוע ===
{| class="wikitable"
|+
!שנה
!סרט
!תפקיד
!הערות
|-
|1995
|פיתוי קטלני
|ראסל היינס
|
|-
|1996
|להתחרות בשמש <small>(אנ')</small>
|דניאל וובסטר
|
|-
| rowspan="3" |1997
|Floating
|עובד מעבדה
|
|-
|לרדוף אחרי איימי
|ילד
|
|-
|סיפורו של ויל האנטינג
|מורגן אומ'אלי
|
|-
|1998
|Desert Blue
|פיט קפלר
|
|-
| rowspan="2" |1999
|200 סיגריות <small>(אנ')</small>
|טום
|
|-
|אמריקן פאי
|טום מאיירס
|
|-
| rowspan="4" |2000
|מי הטביע את מונה? <small>(אנ')</small>
|בובי קאלזון
|
|-
|מטורפת מאהבה <small>(אנ')</small>
|ג'יי
|
|-
|המלט
|פורטינברס
|
|-
|Attention Shoppers
|ג'אד
|
|-
| rowspan="3" |2001
|אושן 11
|וירג'יל מאלוי
|
|-
|אמריקן פאי 2
|טום מאיירס
|
|-
|הניצולים <small>(אנ')</small>
|שון
|
|-
|2002
|ג'רי <small>(אנ')</small>
|ג'רי
|גם תסריטאי
|-
|2004
|אושן 12
|וירג'יל מאלוי
|
|-
|2005
|ג'ים הבודד <small>(אנ')</small>
|ג'ים
|
|-
|2006
|נשיקה אחרונה
|כריס
|
|-
| rowspan="3" |2007
|אושן 13
|וירג'יל מאלוי
|
|-
|ההתנקשות בג'סי ג'יימס על ידי הפחדן רוברט פורד
|רוברט פורד <small>(אנ')</small>
|פרס סטלייט לשחקן המשנה הטוב ביותר בסרט קולנוע <small>(2008)</small>
מועמד לפרס אוסקר לשחקן המשנה הטוב ביותר <small>(2008)</small> 

מועמד לפרס גלובוס הזהב לשחקן המשנה הטוב ביותר <small>(2008)</small>

מועמד לפרס גילדת שחקני המסך לשחקן המשנה הטוב ביותר <small>(2008)</small>
|-
|נראתה לאחרונה <small>(אנ')</small>
|פטריק קנזי
|
|-
| rowspan="2" |2010
|הרוצח שבתוכי (<small>אנ')</small>
|לו פורד
|
|-
|אני עוד פה <small>(אנ')</small>
|עצמו
|גם במאי, תסריטאי ומפיק
|-
|2011
|מיליארד סיבות לשוד
|צ'ארלי גיבס
|
|-
|2012
|פארנורמן
|מיטצ' דון
|דיבוב
|-
| rowspan="2" |2013
|נאהבים מחוץ לחוק <small>(אנ')</small>
|בוב מולדון
|
|-
|אחים בדם <small>(אנ')</small>
|רודני בייז ג'וניור
|מועמד לפרס סטלייט לשחקן המשנה הטוב ביותר בסרט קולנוע <small>(2013)</small>
|-
|2014
|בין כוכבים
|טום קופר
|
|-
| rowspan="3" |2016
|מנצ'סטר ליד הים
|לי צ'נדלר
|פרס אוסקר לשחקן הטוב ביותר <small>(2017)</small>
פרס גלובוס הזהב לשחקן הטוב ביותר <small>(2017)</small> 

פרס באפט"א לשחקן הטוב ביותר בתפקיד ראשי <small>(2017)</small>

פרס אינדפנדנט ספיריט לשחקן הטוב ביותר <small>(אנ')</small> <small>(2016)</small>

מועמד לפרס סטלייט לשחקן הטוב ביותר בסרט קולנוע <small>(2016)</small>

מועמד לפרס גילדת שחקני המסך לשחקן הטוב ביותר <small>(2017)</small>
|-
|שעה של גיבורים <small>(אנ')</small>
|ריי סייביט
|
|-
|999
|כריס אלן
|
|-
|2017
|סיפור רפאים <small>(אנ')</small>
|סי
|
|-
|2018
|הג'נטלמן והאקדח <small>(אנ')</small>
|הבלש ג'ון האנט
|
|-
| rowspan="2" |2019
|האור של חיי <small>(אנ')</small>
|אבא
|גם במאי, תסריטאי ומפיק
|-
|החבר שלנו <small>(אנ')</small>
|מת'יו טיג
|
|-
|2020
|העולם שיבוא <small>(אנ')</small>
|דייר
|גם מפיק
|-
|2021
|אויב בדלת 
|פיליפ
|
|-
| rowspan="2" |2023
|אופנהיימר
|קולונל בוריס פאש
|
* זוכה פרס גילדת שחקני המסך ביצוע הטוב ביותר של צוות שחקנים בסרט קולנוע <small>(2024)<ref></ref></small>
|-
|Dreamin' Wild
|דוני אמרסון <small>(אנ')</small>
|
|-
| rowspan="4" |TBA
|The Instigators
|
|גם תסריטאי
|-
|The Smack
|רוואן פטי
|
|-
|Slingshot
|
|
|-
|Stoner
|
|
|}

=== טלוויזיה ===
{| class="wikitable"
|+
!שנה
!סדרה
!תפקיד
!הערות
|-
|1988
|Lemon Sky
|ג'רי
|סרט טלוויזיה של PBS
|-
|1990
|The Kennedys of Massachusetts
|רוברט קנדי בצעירותו
|מיני-סדרה
|-
|2010
|WWII in HD: The Air War
|ג'ו ארמניני
|דיבוב; סרט טלוויזיה של ערוץ ההיסטוריה
|-
|TBA
|Ascension
|
|
|}

==קישורים חיצוניים==

* 

* 
* 
* 
* 

== הערות שוליים ==

קטגוריה:שחקני קולנוע וטלוויזיה אמריקאים
קטגוריה:שחקני תיאטרון אמריקאים
קטגוריה:שחקנים ילדים אמריקאים
קטגוריה:במאי קולנוע אמריקאים
קטגוריה:תסריטאי קולנוע אמריקאים
קטגוריה:מפיקי קולנוע אמריקאים
קטגוריה:טבעונים אמריקאים
קטגוריה:אמריקאים ממוצא גרמני
קטגוריה:אמריקאים ממוצא שוודי
קטגוריה:אמריקאים ממוצא אנגלי
קטגוריה:אמריקאים ממוצא סקוטי
קטגוריה:זוכי פרס גלובוס הזהב: קולנוע: שחקן ראשי בדרמה
קטגוריה:זוכי פרס ACTAA: השחקן הטוב
קטגוריה:זוכי פרס גות'הם: שחקנים
קטגוריה:אמריקאים שנולדו ב-1975
קטגוריה:זוכי פרס איגוד מבקרי הקולנוע האמריקאי לשחקן הטוב ביותר